ประกาศกรมประมงประกาศกรมประมงเรื่องมาตรฐานด้านสุขอนามัยในการดูแลรักษาสัตว์น้ำ และการเก็บรักษาสัตว์น้ำในเรือประมงและหลักเกณฑ์ วิธีการและเงื่อนไขในการตรวจและออกหนังสือรับรองมาตรฐานด้านสุขอนามัยในการดูแลรักษาสัตว์น้ำและการเก็บรักษาสัตว์น้ำในเรือประมงพ.ศ. ๒๕๕๙ อาศัยอำนาจตามความในมาตรา๙๘ แห่งพระราชกำหนดการประมง พ.ศ. ๒๕๕๘ อธิบดีกรมประมงออกประกาศไว้ ดังต่อไปนี้ข้อ๑ ในประกาศนี้มาตรฐานด้านสุขอนามัย หมายความว่ามาตรฐานด้านสุขอนามัยในการดูแลรักษาสัตว์น้ำ และการเก็บรักษาสัตว์น้ำในเรือประมงที่กรมประมงกำหนดแนบท้ายประกาศนี้หนังสือรับรอง หมายความว่าหนังสือที่กรมประมงออกให้เพื่อรับรองว่า เรือประมงลำนั้นมีมาตรฐานด้านสุขอนามัยในการดูแลรักษาสัตว์น้ำและการเก็บรักษาสัตว์น้ำในเรือประมงตามที่กรมประมงกำหนดผู้มีอำนาจลงนาม หมายความว่าผู้อำนวยการกองวิจัยและพัฒนาประมงทะเล ประมงจังหวัด ผู้อำนวยการศูนย์วิจัยและพัฒนาประมงทะเลหรือหัวหน้าสถานีประมงทะเล ภายในเขตท้องที่ที่รับผิดชอบผู้ตรวจสอบประเมิน หมายความว่า นักวิชาการประมงและเจ้าพนักงานประมง สังกัดกองวิจัยและพัฒนาประมงทะเล สำนักงานประมงจังหวัดศูนย์วิจัยและพัฒนาประมงทะเล หรือสถานีประมงทะเล ซึ่งผ่านการอบรมทางด้านมาตรฐานด้านสุขอนามัยในการดูแลรักษาสัตว์น้ำและการเก็บรักษาสัตว์น้ำในเรือประมงแล้วข้อ๒ ผู้ใดประสงค์จะขอรับหนังสือรับรองให้ยื่นคำขอตามแบบ สร.๑ ท้ายประกาศนี้ พร้อมกับแนบเอกสารหลักฐาน ดังต่อไปนี้๒.๑กรณีเป็นบุคคลธรรมดา(๑)สำเนาบัตรประจำตัวประชาชน(๒)สำเนาทะเบียนบ้าน๒.๒กรณีเป็นนิติบุคคล(๑)สำเนาหนังสือรับรองการจดทะเบียนบริษัทหรือห้างหุ้นส่วนซึ่งมีอายุไม่เกิน ๙๐ วันนับแต่วันที่ออกหนังสือรับรอง(๒)สำเนาบัตรประจำตัวประชาชน และสำเนาทะเบียนบ้านของกรรมการผู้จัดการ ผู้มีอำนาจลงนามผูกพันบริษัทหรือของหุ้นส่วนผู้จัดการ หรือผู้แทนอื่นใดของนิติบุคคลนั้น แล้วแต่กรณี๒.๓สำเนาใบทะเบียนเรือไทยและสำเนาใบอนุญาตใช้เรือ๒.๔กรณีมอบอำนาจให้ผู้อื่นมายื่นคำขอหรือดำเนินการแทนบุคคลธรรมดาหรือนิติบุคคล ให้แนบหนังสือมอบอำนาจมาพร้อมกับคำขอและสำเนาบัตรประจำตัวประชาชนของผู้มอบอำนาจและผู้รับมอบอำนาจข้อ๓ ผู้ยื่นคำขอตามประกาศนี้ต้องมีคุณสมบัติดังต่อไปนี้๓.๑ต้องเป็นเจ้าของเรือประมงไทย หรือผู้รับมอบอำนาจ๓.๒ในกรณีผู้ยื่นคำขอเคยถูกเพิกถอนหนังสือรับรองตามข้อ ๑๓จะยื่นคำขอหนังสือรับรองได้อีกเมื่อได้ปรับปรุงแก้ไขให้เป็นไปตามมาตรฐานด้านสุขอนามัยในการดูแลรักษาสัตว์น้ำและการเก็บรักษาสัตว์น้ำในเรือประมง แนบท้ายประกาศนี้ข้อ๔ สถานที่ในการยื่นคำขอ๔.๑ในกรณีที่เรือประมงมีท่าเทียบเรือประจำอยู่ในเขตพื้นที่กรุงเทพมหานคร ให้ยื่นต่อพนักงานเจ้าหน้าที่ณ กองวิจัยและพัฒนาประมงทะเล กรมประมง๔.๒ในกรณีเรือประมงมีท่าเทียบเรือประจำอยู่ท้องที่จังหวัดอื่นให้ยื่นคำขอต่อพนักงานเจ้าหน้าที่ ณ ศูนย์วิจัยและพัฒนาประมงทะเลหรือสถานีประมงทะเลหรือสำนักงานประมงจังหวัดในท้องที่ที่เรือประมงนั้นเทียบท่าอยู่ในเขตความรับผิดชอบข้อ๕ เมื่อพนักงานเจ้าหน้าที่ได้รับคำขอแล้วให้ตรวจสอบความถูกต้องครบถ้วนของคำขอและเอกสารหลักฐานตามคำขอนั้นและให้ดำเนินการดังนี้๕.๑หากเห็นว่าไม่ถูกต้องครบถ้วน ให้คืนคำขอกับเอกสารหลักฐาน และแจ้งให้ผู้ยื่นคำขอทราบภายใน๒ วันทำการ นับแต่วันรับคำขอ เพื่อทำการแก้ไขให้ถูกต้องและยื่นใหม่ต่อไป โดยถือปฏิบัติตามพระราชบัญญัติวิธีปฏิบัติราชการทางปกครองพ.ศ. ๒๕๓๙๕.๒หากเห็นว่าถูกต้องครบถ้วนแล้วให้เจ้าหน้าที่แจ้งกำหนดวันนัดตรวจเรือให้แก่ผู้ยื่นคำขอทราบ ภายใน ๒ วันทำการนับแต่วันที่เจ้าหน้าที่ได้รับคำขอถูกต้องครบถ้วนแล้วและให้แจ้งไปยังผู้ตรวจสอบประเมินเพื่อให้ผู้ตรวจสอบประเมินเข้าตรวจประเมินเรือประมงนั้นข้อ๖ ให้ผู้ตรวจสอบประเมินเข้าตรวจประเมินเรือประมงให้เป็นไปตามมาตรฐานด้านสุขอนามัยในการดูแลรักษาสัตว์น้ำและการเก็บรักษาสัตว์น้ำในเรือประมง ตามกำหนดวันและเวลานัดหมายที่ได้รับแจ้งตามข้อ๕.๒ข้อ๗ ผู้ตรวจสอบประเมินอาจแจ้งผู้ยื่นคำขอทราบถึงข้อบกพร่องประการใดของเรือประมงที่ไม่เป็นไปตามมาตรฐานด้านสุขอนามัยในการดูแลรักษาสัตว์น้ำและการเก็บรักษาสัตว์น้ำในเรือประมง เพื่อทำการแก้ไขหรือปรับปรุงและนัดตรวจใหม่ได้ในเวลาอันสมควรข้อ๘ ให้ผู้ตรวจสอบประเมินสรุปผลการตรวจประเมินตามแบบสร.๒ ท้ายประกาศนี้ และจัดทำรายงานผลการตรวจประเมินพร้อมทั้งเสนอความเห็นต่อผู้มีอำนาจลงนามเพื่อพิจารณาภายใน ๕ วันทำการนับแต่วันตรวจประเมินแล้วเสร็จกรณีผลการประเมินเป็นไปตามมาตรฐานให้ผู้ตรวจสอบประเมินจัดทำหนังสือรับรองตามแบบ สร.๓ ท้ายประกาศนี้เสนอผู้มีอำนาจลงนามเพื่อลงนามหนังสือรับรองกรณีผลการประเมินไม่เป็นไปตามมาตรฐานให้ผู้ตรวจสอบประเมินรายงานให้ผู้มีอำนาจลงนามมีหนังสือแจ้งให้ผู้ยื่นคำขอทราบพร้อมแสดงเหตุผลภายใน ๕ วันทำการ นับแต่วันพิจารณาแล้วเสร็จ โดยถือปฏิบัติตามพระราชบัญญัติวิธีปฏิบัติราชการทางปกครองพ.ศ. ๒๕๓๙หนังสือรับรองที่ออกให้ตามประกาศนี้ให้มีอายุ๒ ปี นับแต่วันออกหนังสือรับรองข้อ๙ กรมประมงอาจกำหนดเครื่องหมายหรือสัญลักษณ์ใดเพื่อติดไว้ที่เรือประมงที่ได้รับการรับรองนั้นข้อ๑๐ ผู้รับหนังสือรับรองที่ประสงค์จะต่ออายุหนังสือรับรองให้ยื่นคำขอพร้อมแนบสำเนาหนังสือรับรองฉบับเดิมก่อนวันหมดอายุไม่น้อยกว่า ๓๐ วันเมื่อได้ยื่นคำขอต่ออายุภายในกำหนดเวลาตามวรรคหนึ่งแล้วให้ถือว่าการรับรองมีผลใช้ได้ต่อไปจนกว่าจะได้รับแจ้งว่าไม่ต่ออายุให้ให้นำความในข้อ๒ ๓ ๔ ๕ ๖ ๗ ๘ มาใช้บังคับกับการต่ออายุหนังสือรับรองโดยอนุโลม เว้นแต่กรมประมงเห็นควรยกเว้นวิธีการหรือหลักเกณฑ์ในข้อใดเพื่อความสะดวกในการต่ออายุหนังสือรับรองข้อ๑๑ ผู้ได้รับหนังสือรับรองต้องปฏิบัติตามเงื่อนไขดังต่อไปนี้๑๑.๑ดูแลรักษาเรือประมงให้เป็นไปตามมาตรฐานด้านสุขอนามัยในการดูแลรักษาสัตว์น้ำ และการเก็บรักษาสัตว์น้ำในเรือประมงแนบท้ายประกาศนี้๑๑.๒ยินยอมให้ผู้ตรวจสอบประเมินเข้าไปในเรือประมงที่ได้รับหนังสือรับรองในระหว่างเวลาพระอาทิตย์ขึ้นถึงพระอาทิตย์ตกเพื่อทำการตรวจประเมินเรือประมงเพื่อรักษาไว้ซึ่งมาตรฐานของการรับรองตามประกาศนี้๑๑.๓อำนวยความสะดวกตามสมควรแก่ผู้ตรวจสอบประเมินในการติดตามตรวจสอบตามระยะเวลาที่กำหนด๑๑.๔ให้ข้อมูลและเอกสารเกี่ยวกับเรือประมงที่ได้รับหนังสือรับรองเมื่อผู้ตรวจสอบประเมินร้องขอ๑๑.๕ปฏิบัติตามคำแนะนำของผู้ตรวจสอบประเมินข้อ๑๒ เมื่อผู้ตรวจสอบประเมินตรวจพบว่าผู้ได้รับหนังสือรับรองมิได้ปฏิบัติตามเกณฑ์มาตรฐานด้านสุขอนามัยในการดูแลรักษาสัตว์น้ำและการเก็บรักษาสัตว์น้ำในเรือประมง แนบท้ายประกาศนี้ ให้มีหนังสือแจ้งเตือนผู้นั้นให้ปรับปรุงแก้ไขให้ถูกต้องโดยอาจกำหนดระยะเวลาในการปรับปรุงแก้ไขตามที่เห็นสมควรก็ได้กรณีผู้ได้รับหนังสือรับรองไม่ปรับปรุงแก้ไขหรือปรับปรุงไม่เป็นไปตามมาตรฐานที่กำหนด ให้ผู้ตรวจสอบประเมินรายงานต่อผู้มีอำนาจลงนามเพื่อสั่งพักใช้หนังสือรับรองเป็นระยะเวลาไม่น้อยกว่า๓๐ วัน โดยให้ถือปฏิบัติตามพระราชบัญญัติวิธีปฏิบัติราชการทางปกครอง พ.ศ. ๒๕๓๙ข้อ๑๓ ให้ผู้ตรวจสอบประเมินรายงานต่อผู้มีอำนาจลงนามเพื่อสั่งเพิกถอนหนังสือรับรองในกรณีดังต่อไปนี้๑๓.๑ผู้ได้รับหนังสือรับรองเคยถูกพักใช้หนังสือรับรองมาแล้ว ๑ ครั้ง และยังตรวจพบว่ามิได้ปฏิบัติตามเกณฑ์มาตรฐานด้านสุขอนามัยในการดูแลรักษาสัตว์น้ำและการเก็บรักษาสัตว์น้ำในเรือประมง๑๓.๒เมื่อเจ้าหน้าที่ตรวจพบภายหลังว่าเอกสารหลักฐานซึ่งผู้ได้รับหนังสือรับรองนำมายื่นตามประกาศนี้เป็นเอกสารปลอมทั้งนี้ให้ถือปฏิบัติตามพระราชบัญญัติวิธีปฏิบัติราชการทางปกครอง พ.ศ. ๒๕๓๙ข้อ๑๔[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๑๖มีนาคม พ.ศ. ๒๕๕๙วิมล จันทรโรทัยอธิบดีกรมประมง[เอกสารแนบท้าย]๑. แบบคำขอหนังสือรับรองมาตรฐานด้านสุขอนามัยในการดูแลรักษาสัตว์น้ำและการเก็บรักษาสัตว์น้ำในเรือประมง (แบบ สร.๑)๒.แบบฟอร์มรายการตรวจประเมินสุขอนามัยในการดูแลรักษาสัตว์น้ำและการเก็บรักษาสัตว์น้ำในเรือประมง (แบบ สร.๒)๓.มาตรฐานด้านสุขอนามัยในการดูแลรักษาสัตว์น้ำ และการเก็บรักษาสัตว์น้ำในเรือประมง๔.หนังสือรับรองมาตรฐานด้านสุขอนามัยในการดูแลรักษาสัตว์น้ำและการเก็บรักษาสัตว์น้ำในเรือประมง (Certificate of Sanitary Fishing Vessel) (แบบ สร.๓)(ดูข้อมูลจากภาพกฎหมาย)ปริยานุช/จัดทำ๔ เมษายน ๒๕๕๙ชวัลพร/ตรวจ๔ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๗๖ ง/หน้า ๔๖/๓๑ มีนาคม ๒๕๕๙